હાલ મોદી સરકારમાં એવા કેટલાય પ્રધાનો છે કે તેમની પાસે એક કરતાં વધુ મંત્રાલયનો હવાલો છે. મનોહર પારિકરને ગોવાના મુખ્ય પ્રધાન બનાવ્યા બાદ અરુણ જેટલી પાસે સંરક્ષણ અને નાણાં એમ બે મંત્રાલયનો કાર્યભાર છે. ડોકલામ વિવાદ બાદ હવે એક ફૂલટાઇમ ડિફેન્સ મિનિસ્ટરની જરૂર સ્પષ્ટપણે જણાય છે. એમ. વેંકૈયા નાયડુ ઉપરાષ્ટ્રપતિ બન્યા બાદ માહિતી-પ્રસારણ મંત્રાલય અને શહેરી વિકાસ મંત્રાલય ખાલી છે. કેબિનેટમાં ફેરફાર બાદ વિવિધ રાજ્યના રાજ્યપાલોનાં નામની સરકાર જાહેરાત કરી શકે છે.